[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000001", "text": "La plumo utiligata por skribi estas sendube fleksebla plumbeko. Mi antau\u0306diras ke por grafologo estas grava afero koni la ag\u0302on de la analizito, c\u0302ar oni ne povas diveni tian informon per skribo; same okazas rilate al la aparten-sekso."}, {"text_idx": "#000002", "text": "Alia konsidero: la mallarg\u0302a grandeco de pos\u0302tkarto povus devigi la skribanton skribi iomete pli malgrande ol kutime (sed tio ne estas regulo valida por c\u0302iuj, tio dependas de la skribanto-karaktero)."}, {"text_idx": "#000005", "text": "Estas ankau\u0306 grafologiaj signoj ne bone mezureblaj, pro la fiziologia degenerig\u0302o de lia grafika gesto (artriteco):"}, {"text_idx": "#000006", "text": "Subjektivaj gestoj finvorte (en literoj \u2018a\u2019, \u2018e\u2019 kaj \u2018o\u2019)\nKongestita ritmo (nur komence estas pli sinrega, poste: spasmiga kaj retenita gesto, kunstrec\u0302ita, ec\u0302 je muskola nivelo)\nMaldekstra marg\u0302eno neregula kaj revena\nNec\u0302eesto de la dekstra marg\u0302eno (tamen, g\u0302i esprimas pus\u0302on kaj bezonon antauen-iri...)\nSubskriko morfologie kiel la teksto, sed kun artefaritaj parafoj, kiuj ne estas plene spontanaj, pro la malflueco dirita...\nAdreso tre akurata kaj decide pli granda ol la teksto, sed la gesto estas plurfoje interrompita (probable pro emo bele skribadi, lau\u0306 la lerneja modelo, sed tio ne certas pro la ekzisto de degenera artrita procedo)."}, {"text_idx": "#000007", "text": "C\u0302io en lia skribaj\u0302o pensigas al skribmanieroj el pasintaj tempoj, kongrue kun lia epoko. Ekzemple:"}, {"text_idx": "#000008", "text": "la atenta zorgemo de la adreso (kiu signifas respekton al adresito, zorgemon por la formo kaj bonedukitecon),\nla formo-precizeco de la literoj, malgrau\u0306 lia malfacilo skribi,\nla klinig\u0302o dekstren (kiel tiuepoka kultura modelo),\nla formoj de literoj \u201cd\u201d kaj de literoj \u201cz\u201d (kvankam c\u0302i-lastaj estas sufic\u0302e personigitaj, c\u0302iel ajn emfazaj)"}, {"text_idx": "#000009", "text": "La plej klara kvalito estas lia karaktera firmeco (baza linio konservita, anguloj je tipo B pro la persisto, rigidaj stangoj kaj markita unua-maniere pro la ambicio al komandado)."}, {"text_idx": "#000010", "text": "Persono ege mordanta, kiu plentrafas alies malfortecojn, li emas tikli, ironii kaj sarkasmi kaj, intime, havas plezuron pro la kau\u0306zitaj embarasoj (akra-pintaj literoj, eta skribo). La kialo serc\u0302adendas en lia aspiro al komandado, kaj en lia granda memestimo. Li ne bonkore akceptas tiun, kiu kontrau\u0306as siajn projektojn."}, {"text_idx": "#000011", "text": "Ankau\u0306 lia okulvido povas esti influata de lia dispozicio al satiro, kaj ironiaj ekbriloj povus ekaperi en liaj okuloj kaj tiel malkas\u0302i lian enan senton. Rimarkinde kritikema al aliaj, li ne s\u0302atas de aliaj kritikojn al si, kaj reagemas. Tiom, ke li incitig\u0302as, kaj sindefendas per planado de prilaboritaj personaj revanc\u0302oj, g\u0302is la ridindigo de la kontrau-u\u0306lo (Akrapinta, eta skribo, malflua kiu havigas lin la incitig\u0302on, markita unuamaniere pro la trudemo, abunda larg\u0302eco inter la vortoj pro la kritikemo)."}, {"text_idx": "#000012", "text": "Lia socialig\u0302o estas do malfacila, c\u0302ar li ne s\u0302atas submetig\u0302i al aliaj admonoj, kaj malfacile alklimatig\u0302as, g\u0302uste pro la diritaj karakterizoj, kiuj estas en li multe evidentaj kaj estas parto de lia karaktero kaj temperamento. Sed, pro c\u0302ikaneco, kapablo kritiki kaj argumentadi, kaj decidi, psika strec\u0302iteco superabunda en siaj faroj, kaj kapablo trapiki kontrau\u0306ulojn \u2013 alkroc\u0302ig\u0302ante al malgravaj\u0302oj ec\u0302 senkonsistaj \u2013 li povas esti konsiderata tre lerta advokato pri siaj vojoj, aspiroj, por atingi siajn celojn (akrapinta, eta skribo)."}, {"text_idx": "#000013", "text": "La elmontrado de propra valoro, probable, originas el lia nobela familia medio kiu instigis en li senton pri supereco (li estis ja markizo) kaj el la ricevita eduko. Pri lia milita agado li certe senmanke kaj rigide gvidis siajn subulojn, je c\u0302iuj niveloj, ne donante al ili la eblecon reintegrig\u0302i, kiel eble estis kutimo dum tiu epoko c\u0302e la elstaraj militaj oficiroj, pro ilia eniro en sian au\u0306toritatan rolon. Protekti sian bildon kiel gvidanto estas, lau\u0306 li, gardinda afero (vidu la komencajn literojn, pompajn). Li postulas de aliaj nekondic\u0302itan respekton (anguloj je tipo B, markita unuamaniere, stangoj rigidaj kaj klinig\u0302o dekstren)."}, {"text_idx": "#000014", "text": "Li estis dum pluraj jaroj Prezidanto de Itala Esperanto-Federacio (Federazione esperantista italiana) poste rekonata kiel morala institucio, kiu grupigas c\u0302iujn italajn e-grupojn. Hipotezo estas, ke lia akcepto de tiu grava ofico, kaj lia aprobo de morala valoro de la internacia lingvo kaj de la esperantismaj idealoj, maljunag\u0302e mildigis lian rigidan kaj neflekseblan karakteron, kaj tio, krome, supozigas ke kiam li adoptas noblan celon, li farig\u0302as ties konvinkita gardisto kaj en g\u0302i li elvers\u0302u sian tutan volopovon sukcesi (baza linio konservita kaj markita unuamaniere, altgrade). Skriboanalizado montras c\u0302iukaze, kaj nepridubeble, ke li ec\u0302 je 74-ag\u0302o (en 1932, la dato de la skribo), plene konservis sian ne-konfesatan ambicion komandadi (markita unuamaniere altgrade)."}, {"text_idx": "#000015", "text": "Contrassegnato da tagesperantografoanalizo pri Montezemolopioniroj de esperanto"}, {"text_idx": "#000016", "text": "Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti\nMostra tutti gli articoli di pionirojdeesperanto"}, {"text_idx": "#000019", "text": "Inserisci i tuoi dati qui sotto o clicca su un'icona per effettuare l'accesso:"}, {"text_idx": "#000020", "text": "Stai commentando usando il tuo account ."}, {"text_idx": "#000021", "text": "Stai commentando usando il tuo account Twitter."}, {"text_idx": "#000022", "text": "Stai commentando usando il tuo account Facebook."}, {"text_idx": "#000023", "text": "Notificami nuovi commenti via e-mail"}, {"text_idx": "#000024", "text": "Mandami una notifica per nuovi articoli via e-mail"}, {"text_idx": "#000027", "text": "Widget di testo della barra laterale"}, {"text_idx": "#000030", "text": "Follow Pioniroj de Esperanto on "}, {"text_idx": "#000031", "text": "revuo UNESKO-KURIERO: ligiloj al aperintaj numeroj troveblas en: "}, {"text_idx": "#000033", "text": "Segui assieme ad altri 57 follower\nHai gia\u0300 un account ? Accedi ora."}]